**Էշլի Լյուկ Բառնս** (անգլ.՝ Ashley Luke Barnes, հոկտեմբերի 30, 1989(1989-10-30), Բաթ, Սոմերսեթ, Անգլիա, Միացյալ Թագավորություն), անգլիացի ֆուտբոլիստ, «Բըրնլի» հարձակվող։

Ակումբային կարիերա
------------------

Բառնսը ֆուտբոլով սկսել է զբաղվել  «Պոլտոն Ռովերս» ակումբում։ 2006 թվականի ամռանը Բառնսը տեղափոխվել է «Պլիմուտ Արգայլ» ակումբի ակադեմիա։ Այնտեղ մարզվելով մեկ մրցաշրջան և արդյունավետ հանդես գալով երիտասարդական թիմում՝ Բառնսը 2007 թվականին պրոֆեսիոնալ պայմանագիր է կնքել ակումբի հետ։ Առաջին կազմում Բառնսը նորամուտը նշել է 2007 թվականի օգոստոսի 14-ին «Ուիկոմ Ուոնդերերսի» դեմ Ֆուտբոլի լիգայի գավաթի խաղարկության առաջին փուլի խաղում՝ հանդիպման 74-րդ րոպեին փոխարինելով Սիլվեն Էբանկս Բլեյքին։ Սակայն մեծ մրցակցության պատճառով Բառնսը չի կարողացել տեղ գրավել թիմի հիմնական կազմում։ Հետագայում, Բառնսը 2007 թվականի նոյեմբերին երկու ամսով վարձավճարով տեղափոխվել է «Օքսֆորդ Յունայթեդ»՝ խաղային պրակտիկա ստանալու համար։ Ընդհանուր առմամբ, մինչև վարձակալության ժամկետը լրանալը, Բառնսը մասնակցել է հինգ խաղի՝ լիգայի երեք հանդիպման և Անգլիայի գավաթի երկու հանդիպման։ 2008 թվականի մարտին Բառնսը վարձավճարով տեղափոխվել է  «Սոլսբերի Սիթի» ակումբ։ «Սպիտակների» կազմում Բառնսը մասնակցել է հինգ հանդիպման։ 2008 թվականի նոյեմբերին Բառնսը վարձավճարով տեղափոխվել է երրորդ անգամ՝ այս անգամ միանալով «Իսթբորն Բորոյին» մինչև 2009 թվականի հունվար։ Բառնսը ակումբում մնալու ժամանակն օգտագործել է շատ արդյունավետ, ինչի արդյունքում վարձակալության ժամկետը երկարաձգվել է ևս մեկ ամսով։ Սակայն շուտով «Պլիմուտ Արգայլը» Բառնսին վարձակալությունից հետ է կանչել «Բրիստոլ Սիթիի» դեմ խաղին մասնակցելու համար, սակայն այդ մտահղացումը չի իրականացվել և վարձակալությունից վերադառնալուց հետո Բառնսն առաջին անգամ խաղադաշտ է դուրս եկել միայն փետրվարի 7-ին՝ «Դերբի Կաունտիի» դեմ խաղ։ Ապրիլի 11-ին «Քովենթրի Սիթիի» դեմ խաղում Բառնսն իր առաջին գոլն է խփել «պիլիգրիմների» կազմում։ 2009 թվականի մայիսին Բառնսը երկու տարով երկարաձգել է «Պլիմուտ Արգայլի» հետ պայմանագիրը։

2010 թվականի փետրվարին Բառնսը վարձավճարով տեղափոխվել է «Տորկի Յունայթեդ» մինչև 2010/11 մրցաշրջանի ավարտը, բայց մեկ ամիս անց վերադարձել է՝ մասնակցելով ընդամենը 6 հանդիպման։ Գրեթե անմիջապես «Բրայթոն ընդ Հոուվ Ալբիոնը» կրկին վարձավճարով ուղարկել է այլ ակումբ մինչև մրցաշրջանի ավարտը։ Ակումբում նորամուտը նշել է մարտի 27-ին  «Տրանմիր Ռովերսի» դեմ խաղում, նույն խաղում առաջին գոլն է խփել թիմի օգտին։ Հաջորդ խաղում իր երկրորդ գոլն է խփել թիմի օգտին՝ գրավելով «Սաութհեմփթոնի» դարպասը։

2010 թվականի հուլիսի 8-ին Բառնսը երկու տարվա պայմանագիր է կնքել «Բրայթոն ընդ Հոուվ Ալբիոնի» հետ։ Ապրիլի 12-ին Բառնսը վճռորոշ գոլ է խփել «Դագեն էնդ Ռեդբրիջի» դեմ խաղում և սահմանել է 4:3 հաշիվը, որն արդյունքում նրա թիմին թույլ է տվել դուրս գալ Չեմպիոնշիպ։ Բառնսը մրցաշրջանն ավարտել է Գլեն Մյուրեյից հետո երկրորդ ռմբարկուի կարգավիճակով։

2014 թվականի հունվարի 10-ին Բառնսը տեղափոխվել է «Բըրնլի»՝ ակումբի հետ կնքելով երեքուկես տարվա պայմանագիր։ Հաջորդ օրը «Յովիլ Թաունի» դեմ խաղում նշել է նորամուտն ակումբում։

Կարիերան հավաքականում
---------------------

Բառնսը, չնայած նրան, որ ինքն անգլիացի է, խաղացել է Ավստրիայի մինչև 20 տարեկանների հավաքականում։ Դա հաջողվել է նրա հայրական գծի արմատների շնորհիվ, որի մայրը Ավստրիայից էր։ Հավաքականի կազմում ընդգրկվել է 2008 թվականի ամռանը՝ մասնակցելով Շվեյցարիայի հավաքականի հետ ընկերական խաղին, որը տեղի է ունեցել 2008 թվականի օգոստոսի 19-ին։ Այդ խաղում Բառնսը հանդիպման 73-րդ րոպեին փոխարինել է Յուլիուս Պերստալերին։

2019 թվականին Ավստրիայի քաղաքացիություն ստանալու մերժում է ստացել։

Ձեռքբերումներ
-------------

«Բրայթոն ընդ Հոուվ Ալբիոն»
* Առաջին ֆուտբոլային լիգայի չեմպիոն - 2010/11

«Բըրնլի»
* Ֆուտբոլային լիգայի փոխչեմպիոն - 2013/14
* Ֆուտբոլային լիգայի չեմպիոն - 2015/16

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  «Paulton striker impresses Argyle» (անգլերեն). BBC Sport. Վերցված է 2016 թ․ դեկտեմբերի 5-ին.
5. ↑  «Plymouth 2-1 Wycombe» (անգլերեն). BBC Sport. Արխիվացված է օրիգինալից 2014 թ․ հունվարի 11-ին. Վերցված է 2016 թ․ դեկտեմբերի 5-ին.
6. ↑  «Plymouth Argyle vs. Wycombe Wanderers» (անգլերեն). Transfermarkt. Վերցված է 2016 թ․ դեկտեմբերի 5-ին.
7. ↑  «Oxford sign deadline day strikers» (անգլերեն). BBC Sport. Վերցված է 2016 թ․ դեկտեմբերի 5-ին.
8. ↑  «Salisbury bring in Barnes on loan» (անգլերեն). BBC Sport. Վերցված է 2016 թ․ դեկտեմբերի 5-ին.
9. ↑  «Eastbourne capture Plymouth duo» (անգլերեն). BBC Sport. Վերցված է 2016 թ․ դեկտեմբերի 5-ին.
10. ↑  «Plymouth Argyle vs. Derby County» (անգլերեն). Transfermarkt. Վերցված է 2016 թ․ դեկտեմբերի 5-ին.
11. ↑  «Plymouth Argyle vs. Coventry City» (անգլերեն). Transfermarkt. Վերցված է 2016 թ․ դեկտեմբերի 5-ին.
12. ↑  «Barnes capture delights Buckle» (անգլերեն). Sky Sports. Վերցված է 2016 թ․ դեկտեմբերի 5-ին.
13. ↑  «Brighton sign Danny Naisbitt and Ashley Barnes on loan» (անգլերեն). BBC Sport. Վերցված է 2016 թ․ դեկտեմբերի 5-ին.
14. ↑  «Brighton & Hove Albion vs. Southampton FC» (անգլերեն). Transfermarkt. Վերցված է 2016 թ․ դեկտեմբերի 5-ին.
15. ↑  «Barnes is Back!» (անգլերեն). seagulls.co.uk. Արխիվացված է օրիգինալից 2010 թ․ հուլիսի 10-ին. Վերցված է 2016 թ․ դեկտեմբերի 5-ին.
16. ↑  «Brighton 4-3 Dag and Red» (անգլերեն). BBC Sport. Վերցված է 2016 թ․ դեկտեմբերի 5-ին.
17. ↑  «Transfer window: Brighton's Ashley Barnes joins Burnley» (անգլերեն). BBC Sport. Վերցված է 2016 թ․ դեկտեմբերի 5-ին.
18. ↑  «Yeovil Town vs. Burnley FC» (անգլերեն). Transfermarkt. Վերցված է 2016 թ․ դեկտեմբերի 5-ին.
19. ↑  «ÖFB MediaInfo 137/2008: Französische Referees bei Italien vs Österreich/Die ÖFB Kaderlisten für U20, U21 und A-Team plus Termine für die kommenden Länderspiele» (գերմաներեն). oefb.at. Արխիվացված է օրիգինալից 2016 թ․ սեպտեմբերի 24-ին. Վերցված է 2016 թ․ դեկտեմբերի 5-ին.
20. ↑  «Switzerland U-20 vs. Austria U-20» (անգլերեն). Transfermarkt. Վերցված է 2016 թ․ դեկտեմբերի 5-ին.
21. ↑  «Форвард «Бернли» Барнс не сможет играть за Австрию. Ему отказали в гражданстве» (ռուսերեն). ua.tribuna.com. Վերցված է 2019 թ․ փետրվարի 27-ին.

Արտաքին հղումներ
----------------

* Ֆուտբոլիստի էջը Արխիվացված 2017-08-04 Wayback Machine «Բըրնլիի» պաշտոնական կայքում» (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) |

 |